C 235/22
SK
Úradný vestník Európskej únie
3.7.2023
Ďalší účastník konania: Európska komisia Návrhy odvolateľky Odvolateľka navrhuje: — zrušiť v celom rozsahu rozsudok Všeobecného súdu z 8. marca 2023 vo veci T-235/21, Bulharská republika/Európska komisia (EU:T:2023:105) a v poslednom stupni rozhodnúť vo veci, alebo vrátiť vec Všeobecnému súdu na opätovné rozhodnutie a — zaviazať Komisiu na náhradu trov tohto konania.
Odvolacie dôvody a hlavné tvrdenia Odvolateľka na podporu svojho odvolania uvádza dva odvolacie dôvody: 1.
Všeobecný súd sa dopustil nesprávneho právneho posúdenia pri výklade článku 52 ods.
3 nariadenia (EÚ) č. 1306/2013 (1) a článku 34 nariadenia (EÚ) č. 908/2014 (2) v spojení s článkom 52 ods.
1 a článkom 54 ods.
5 nariadenia (EÚ) č. 1306/2013, ako aj porušenia povinnosti odôvodnenia stanovenej v článku 296 ZFEÚ, zásady riadnej správy vecí verejných a zásady lojálnej spolupráce, čím dospel k nesprávnemu záveru, že právo Bulharskej republiky na obranu a procesné záruky vyplývajúce z postupu overovania súladu, ako aj povinnosť odôvodniť opatrenia, zásada riadnej správy vecí verejných a zásada lojálnej spolupráce boli dodržané.
Odôvodnenie rozsudku je nedostatočné a neprimerané, pretože Všeobecný súd neposúdil všetky relevantné skutočnosti a argumenty bulharského štátu. 2.
Všeobecný súd sa dopustil nesprávneho právneho posúdenia pri výklade článku 54 ods.
5 písm.
a) a b) v spojení s článkom 54 ods.
1 nariadenia 1306/2013 tým, že sa domnieval, že v predmetnej veci lehota 18 mesiacov stanovená v článku 54 ods.
1 nariadenia (EÚ) č. 1306/2013 začala plynúť „po tom“, ako „platobná agentúra“ dostala od OLAF-u záverečnú správu.
To, ako Všeobecný súd rozhodol v bodoch 76 až 78 rozsudku vo veci T-235/21, je v rozpore s ustálenou judikatúrou, podľa ktorej postup overovania súladu v zmysle článku 52 nariadenia (EÚ) č. 1306/2013 má kontradiktórnu povahu a rôzne dokumenty vymenené v rámci tohto postupu overovania súladu sú len prípravnými dokumentmi k prijatiu rozhodnutia.
(1) (2)
Nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (Ú. v.
EÚ L 347, 2013, s. 549).
Vykonávacie nariadenie Komisie (EÚ) č. 908/2014 zo 6. augusta 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1306/2013 vzhľadom na platobné agentúry a ostatné orgány, finančné hospodárenie, schvaľovanie účtovných závierok, pravidlá kontroly, zábezpeky a transparentnosť (Ú. v.
EÚ L 255, 2014, s. 59).
Odvolanie podané 11. mája 2023: Harley-Davidson Europe Ltd a Neovia Logistics Services International proti rozsudku Všeobecného súdu (ôsma rozšírená komora) z 1. marca 2023 vo veci T-324/21, Harley-Davidson Europe a Neovia Logistics Services International/Komisia (Vec C-297/23 P) (2023/C 235/28) Jazyk konania: angličtina Účastníci konania Odvolateľky: Harley-Davidson Europe Ltd a Neovia Logistics Services International (v zastúpení: E. Righini, avvocato a S. Völcker, Rechtsanwalt) Ďalší účastník konania: Európska komisia Návrhy odvolateliek Odvolateľky navrhujú, aby Súdny dvor: — zrušil napadnutý rozsudok, — zrušil sporné rozhodnutie a